বিদ্যুৎ ও জ্বালানি সপ্তাহ, ২০১৮ এর অংশ হিসেবে নর্থ সাউথ বিশ্ববিদ্যালয়ে বিদ্যুৎ ও জ্বালানি হ্যাকাথন অনুষ্ঠিত হয়েছে। বসুন্ধরা আবাসিক এলাকায় বিশ্ববিদ্যালয়ের স্থায়ী ক্যাম্পাসে এর আয়োজন করা হয়। বিদ্যুৎ ও জ্বালানির নানা বিষয়ে বিভিন্ন বিশ্ববিদ্যালয়ের পাঁচ শতাধিক তরুণ প্রকৌশলী টানা ৩৬ ঘণ্টা নিজেদের নতুন ধারণা নিয়ে উদ্ভাবনে অংশ নেয়। বিদ্যুৎ, জ্বালানি ও খনিজ সম্পদ মন্ত্রণালয় এবং নর্থ সাউথ ইউনিভার্সিটি যৌথভাবে এর আয়োজন করে। বিদ্যুৎ ও জ্বালানি সংকট নিরসনে তরুণ প্রকৌশলীদের উদ্ভাবনী চিন্তা ও কৌশলকে কাজে লাগিয়ে দেশের সীমিত জ্বালানি সম্পদের বহুবিধ ব্যবহারের উদ্দেশ্যে এর আয়োজন করা হয়।